দৈনিক সকালের খবর এর লামা ও দৈনিক দেশের কথা এর চকরিয়া প্রতিনিধি সিরাজুল হকের  পিতা হাজি আবদুল মজিদ শতবর্ষ বয়সে রোববার রাত ১টা ৫৫মিনিটে চট্টগ্রামের একটি হাসপাতালে ইন্তেকাল করেছেন। ইন্নালিল্লাহে ওয়া ইন্না ইলাইহে রাজেউন। আজ রোববার বিকেল ৫টায় তাকে নামাজে জানাযা শেষে চকরিয়া পৌর এলাকার হাজিয়ান জামে মসজিদ সংলগ্ন কবরস্থানে দাফন করা হয়েছে। মৃত্যুকালে তিনি দুই পুত্র, তিন কন্যা, নাতি নাতনিসহ অসংখ্য গুণগ্রাহি রেখে গেছেন।    এদিকে সাংবাদিক সিরাজুল হক এর পিতার মৃত্যুতে গভীর শোক প্রকাশ করেছেন সাংবাদিক ইউনিয়ন কক্সবাজার এর সভাপতি বদিউল আলম, সহ-সভাপতি আতাহার ইকবাল সাধারণ সম্পাদক জি এ এম আশেক  উল্লাহ সহ-সাধারণ সম্পাদক আহমদ গিয়াস অর্থ সম্পাদক মমতাজ উদ্দিন বাহারী সিনিয়র সদস্য এস এম আমিনুল হক চৌধুরী, সাংবাদিক মুহম্মদ নুরুল ইসলাম ও ইকরাম চৌধুরী টিপু।    নেতৃবৃন্দ মরহুমের রুহের মাগফিরাত কামনা করে শোকাহত পরিবারের প্রতি সমবেদনা জ্ঞাপন করেন।